CELEX: 62013TN0619
Language: mt
Date: 2013-11-26 00:00:00
Title: Kawża T-619/13 P: Appell ippreżentat fis- 26 ta’ Novembru 2013 minn Carla Faita mis-sentenza mogħtija fis- 16 ta’ Settembru 2013 mit-Tribunal għas-Servizz Pubbliku fil-Kawża F-92/11, Faita vs KESE

25.1.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 24/36
            
         Appell ippreżentat fis-26 ta’ Novembru 2013 minn Carla Faita mis-sentenza mogħtija fis-16 ta’ Settembru 2013 mit-Tribunal għas-Servizz Pubbliku fil-Kawża F-92/11, Faita vs KESE
   (Kawża T-619/13 P)
   2014/C 24/67
   Lingwa tal-kawża: il-Franċiż
   
      Partijiet
   
   
      Appellanti: Carla Faita (Brussell, il-Belġju) (rappreżentanti: D. Abreu Caldas, M. Abreu Caldas u J.-N. Louis, avukati)
   
      Appellat: Il-Kumitat Ekonomiku u Soċjali Ewropew (KESE)
   
      Talbiet
   
   
               —
            
            
               tiddikjara u tiddeċiedi:
               
                           —
                        
                        
                           is-sentenza tat-Tribunal għas-Servizz Pubbliku (It-Tieni Awla) tas-16 ta’ Settembru 2013 fil-Kawża F-92/11 (Faita vs KESE) hija annullata;
                        
                     
                           —
                        
                        
                           il-KESE huwa kkundannat iħallas lill-appellanti s-somma ta’ EUR 15 000 bħala dannu morali li rriżulta mill-ksur tad-dmir ta’ premura tal-Awtorità tal-Ħatra;
                        
                     
                           —
                        
                        
                           il-KESE huwa kkundannat għall-ispejjeż.
                        
                     
         
      Aggravji u argumenti prinċipali
   
   Insostenn tal-appell tagħha, l-appellanti tinvoka żewġ aggravji.
   
               (1)
            
            
               L-ewwel aggravju bbażat fuq żball ta’ liġi dwar l-iskop tal-proċedura prekontenzjuża u tal-prinċipju ta’ amministrazzjoni tajba, billi t-Tribunal għas-Servizz Pubbliku ma ssanzjonax il-fatt li ċ-ċaħda tal-ilment kienet tinkludi motivazzjoni identika, kelma b’kelma, għal dik li tinsab fiċ-ċaħda tat-talba li kontriha tressaq l-ilment, u dan minkejja l-fatt li l-ilment kient jinkludi argumenti differenti minn dawk li jinsabu fit-talba (b’riferiment għall-punti 44 u 65 sa 67 tas-sentenza appellata).
            
         
               (2)
            
            
               It-tieni aggravju bbażat, minn naħa, fuq ksur tad-drittijiet tad-difiża, sa fejn l-appellanti ma kellhiex l-opportunità tiddibatti l-punt inkwistjoni matul il-proċedura quddiem it-Tribunal għas-Servizz Pubbliku meta dan tal-aħħar ikkonkluda li l-Awtorità tal-Ħatra bbażat ruħha fuq ħames motiv impliċitu fid-deċiżjoni tagħha li tiċħad it-talba tal-appellanti u, min-naħa l-oħra, fuq żball ta’ liġi, sa fejn it-Tribunal għas-Servizz Pubbliku wettaq analiżi tal-kundizzjonijiet previsti fl-Artikolu 12a(3) tar-Regolamenti tal-Persunal tal-Unjoni Ewropea fil-kuntest tal-istħarriġ tal-legalità tal-implementazzjoni tal-Artikolu 24 tal-imsemmija Regolamenti tal-Persunal (b’riferiment għall-punti 94 et seq tas-sentenza appellata).